ચિખલકૂબામાં લક્ષ્મણભાઇના એક મિત્ર ના ઘરે ગયા તો ડેલામાં (મોટા હવેલી જેવા ઘરનો મુખ્ય દરવાજો) ખાટલા ઢાળીને બેઠેલા એક વૃધ્ધ સદગૃહસ્થ સાથે પરીચય થયો. ફરી ભેંસનું તાજુ દૂધ, પછી પાણી અને પછી ફરી ગરમ સરસ ચા પીવા મળી. માયાભાઇ, લક્ષ્મણભાઇ, તેમના મિત્ર અને જૂનાગઢથી તેમના ઘરે આવેલા એક મહેમાન એમ ડાયરો જામ્યો, પણ વાતોનુ કેન્દ્ર હતું રાજકારણ, ક્યાંથી કઇ પાર્ટીમાંથી કોણ ચૂંટણીમાં ઉભુ રહેશે તે વિષય પર ખૂબ ચર્ચાઓ થઇ. અંતે મહેમાન જૂનાગઢ જવા પાછા નીકળ્યા અને ડાયરો પૂરો થયો. મને હાશ થઇ કારણકે મને રાજકારણની વાતો જરાય ન રૂચે.